《春日寻李研斋杜苍略》
清代·梅磊

酒病不可支，佳会复难爽。踌躇减米钱，为买肩舆往。

道旁双古减，飒飒送清响。到门寻杜生，与之偕幽赏。

李侯志节人，山水情浩荡。闲庭呼酒尊，芹笋杂鱼鲞。

围棋互胜负，古今共抵掌。努力重斟酌，无复尘世想。

归途片月生，梨花白苍莽。

作者简介：梅磊，字杓司，号响山，宣城人。有《响山初稿》、《七日稿》、《珍剃集》、《芜江草》、《放情编》。